2001/516/EY: Neuvoston päätös, tehty 22 päivänä toukokuuta 2001, Euroopan talousyhteisön sekä Maltan tasavallan assosiaatiosopimuksen lisäpöytäkirjan allekirjoittamisesta Maltan tasavallan assosioimiseksi tutkimusta, teknologista kehittämistä ja esittelyä koskevaan viidenteen puiteohjelmaan (1998—2002) sekä lisäpöytäkirjan väliaikaisesta soveltamisesta



Virallinen lehti nro L 186 , 07/07/2001 s. 0034 - 0035



Neuvoston päätös, tehty 22 päivänä toukokuuta 2001, Euroopan talousyhteisön sekä Maltan tasavallan assosiaatiosopimuksen lisäpöytäkirjan allekirjoittamisesta Maltan tasavallan assosioimiseksi tutkimusta, teknologista kehittämistä ja esittelyä koskevaan viidenteen puiteohjelmaan (1998-2002) sekä lisäpöytäkirjan väliaikaisesta soveltamisesta (2001/516/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen(1), sekä katsoo seuraavaa: (1) Euroopan talousyhteisön ja Maltan tasavallan, jäljempänä "Malta", välisestä assosiaatiosta tehty sopimus(2), jäljempänä "assosiaatiosopimus", tuli voimaan 1 päivänä huhtikuuta 1971. (2) Eurooppa-neuvoston 12 ja 13 päivänä joulukuuta 1997 Luxemburgissa pitämän kokouksen päätelmissä muistutetaan mieliin, että jäsenyyttä hakeneet maat voivat assosioitua tutkimuksen ja teknologisen kehittämisen alalla toteutettavaan yhteisön puiteohjelmaan osana näihin maihin sovellettavaa liittymistä valmistelevaa strategiaa. (3) Euroopan parlamentti ja neuvosto hyväksyivät päätöksellä N:o 182/1999/EY Euroopan yhteisön tutkimusta, teknologista kehittämistä ja esittelyä tarkoittavia toimia koskevan viidennen puiteohjelman (1998-2002), jäljempänä "viides puiteohjelma". (4) Eurooppa-neuvosto päätti Helsingissä 10 ja 11 päivänä joulukuuta 1999 pitämässään kokouksessa kutsua koolle kahdenvälisen hallitustenvälisen konferenssin Maltan liittymisestä Euroopan unioniin. (5) Malta ilmoitti 3 päivänä huhtikuuta 2000 virallisesti Euroopan komissiolle haluavansa assosioitua viidenteen puiteohjelmaan 1 päivästä tammikuuta 2001 alkaen. (6) Neuvosto valtuutti 17 päivänä lokakuuta 2000 tekemällään päätöksellä komission neuvottelemaan Euroopan yhteisön puolesta assosiaatiosopimukseen lisäpöytäkirjan Maltan assosioimiseksi viidenteen puiteohjelmaan, jäljempänä "lisäpöytäkirja". (7) Lisäpöytäkirja, joka parafoitiin 6 päivänä joulukuuta 2000, olisi allekirjoitettava yhteisön puolesta sillä edellytyksellä, että lisäpöytäkirja tehdään myöhemmin. (8) Lisäpöytäkirjaa on aiheellista soveltaa väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen tekemistä koskevat menettelyt on saatettu muodollisesti päätökseen, ON PÄÄTTÄNYT SEURAAVAA: 1 artikla Oikeutetaan neuvoston puheenjohtaja nimeämään henkilö, jolla on valtuudet allekirjoittaa yhteisön puolesta Euroopan talousyhteisön ja Maltan tasavallan välisestä assosiaatiosta tehdyn sopimuksen lisäpöytäkirja sillä edellytyksellä, että lisäpöytäkirja tehdään myöhemmin. Lisäpöytäkirjan teksti on tämän päätöksen liitteenä. 2 artikla Sovelletaan lisäpöytäkirjaa väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen tekemistä koskevat menettelyt saatetaan päätökseen. 3 artikla Tätä päätöstä noudatetaan päivästä, jona se julkaistaan Euroopan yhteisöjen virallisessa lehdessä. Tehty Brysselissä 22 päivänä toukokuuta 2001. Neuvoston puolesta Puheenjohtaja M. Winberg (1) EYVL L 61, 14.3.1971, s. 1. (2) EYVL L 26, 1.2.1999, s. 1.